Nafarroako Parlamentuko Mahaiak, 2022ko urriaren 10ean egindako bilkuran, Eledunen Ba­­tzarrari en­­tzun ondoren, erabaki hau hartu zuen, besteak beste:

**1.** Izapide­­tzeko onar­­tzea María Luisa De Simón Caballero andreak aurkeztutako galdera, Barne Ministerioaren 2021eko Gorroto-delituen bilakaerari buruzko txostenari buruzkoa.

**2.** Nafarroako Parlamentuko Aldizkari Ofizialean argitara dadin agin­­tzea.

**3.** Osoko Bilkuran izapide­­tzea.

Iruñean, 2022ko urriaren 10ean

Lehendakaria: Unai Hualde Iglesias

GALDERAREN TESTUA

Izquierda-Ezkerra talde parlamentario mistoko parlamentari Marisa de Simón Caballero andreak, Legebiltzarreko Erregelamenduan ezarritakoaren babesean, honako galdera hau egin du, hurrengo Osoko Bilkuran ahoz erantzun dakion.

Barne Ministerioaren 2021eko Gorroto-delituen bilakaerari buruzko txostenean jasotakoaren arabera, nahiz eta gure Komunitatean delitu horiek % 11,7 murriztu diren aurreko urtearekin alderatuta (45 delitu; horien artetik, 23 ideologiagatikoak, 12 arrazakeriazkoak, 4 sinesmen edo jarduera erlijiosoen aurkakoak, 4 sexu- edo genero-joeragatikoak, 1 desgaitasunarekin lotutakoa eta 1 belaunaldiagatiko diskriminazioarekin lotutakoa), Nafarroa estatuko bigarren komunitatea da mota horretako delituen tasari dagokionez.

Zer balorazio egiten dio Nafarroako Gobernuak txosten horren edukiari, eta zer jarduera ditu aurreikusita, eta zer esparrutan, horrelako delituak desagerraraztea lortzeko?

Iruñean, 2022ko urriaren 4an

Foru parlamentaria: Marisa de Simón Caballero